**ՈՐՈՇՈՒՄ N Տ(22)230010-Ա**

**Վարչական տույժ նշանակելու մասին**

**քաղաք Երևան «27» փետրվարի 2023թ.**

Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավար Գարեգին Խաչատրյանս, ուսումնասիրելով Ռաստին Սաջադի Rastin Sajjad (այսուհետ նաև՝ Վարորդ) նկատմամբ 2023թ. հունվարի 5-ին կազմված թիվ Տ(22)230010 արձանագրությունը (այսուհետ՝ Արձանագրություն) և վարչական վարույթի նյութերը`

**ՊԱՐԶԵՑԻ**

Տեսչական մարմնի կողմից վերահսկողական գործառույթների իրականացման ընթացքում 2023թ. հունվարի 5-ին կազմվել է կշռման թիվ [2]0501230018 անդորրագիրը (կշեռք՝ ԷԴԵՍՍԱ-ԱՍ գ/հ 1, ստուգաչափման համար՝ թիվ 075731), համաձայն որի՝ Վարորդի կողմից վարված Վոլվո (Volvo) մակնիշի UW563UW հաշվառման համարանիշով՝ կցորդիչով տրանսպորտային միջոցը (այսուհետ՝ Տրանսպորտային միջոց) բեռնված է եղել 37980կգ, որից 1-ին սռնին՝ 7290կգ, 2-րդ սռնին՝ 12230կգ, 3-րդ սռնին՝ 5650կգ, 4-րդ սռնին՝ 6700կգ, 5-րդ սռնին՝ 6110կգ ։

Արձանագրության համաձայն՝ Մ-5 միջպետական նշանակության ավտոմոբիլային ճանապարհի 16 կմ հատվածում, 05.01.2023թ.-ին, ժամը՝ 10:58-ին Վարորդը երթևեկել է մեկ սռնու վրա ընկնող բեռնվածքը 730կգ-ով գերազանցող, 2 սռնի ունեցող Տրանսպորտային միջոցով և 3 սռնի ունեցող Տրանսպորտային միջոցի կիսակցորդով։ Այսինքն՝ խախտվել է «Ավտոմոբիլային ճանապարհների մասին» օրենքի 10-րդ հոդվածի 6-րդ մասի «է» կետի պահանջը, որի համար Վարչական իրավախախտումների վերաբերյալ Հայաստանի Հանրապետության օրենսգրքի 150.3-րդ հոդվածի 1-ին մասով նախատեսված է վարչական պատասխանատվություն։

«Ավտոմոբիլային ճանապարհների մասին» ՀՀ օրենքի 10-րդ հոդվածի 6-րդ մասի «է» կետի համաձայն՝ ընդհանուր օգտագործման ավտոմոբիլային ճանապարհներով արգելվում են  թույլատրելի առավելագույն զանգվածը և (կամ) մեկ սռնու վրա ընկնող բեռնվածքը գերազանցող ծանրաքաշ տրանսպորտային միջոցների երթևեկությունը, բացառությամբ չմասնատվող բեռների։

Վարչական իրավախախտումների վերաբերյալ Հայաստանի Հանրապետության օրենսգրքի 150.3-րդ հոդվածի 1-ին մասի համաձայն՝ Հայաստանի Հանրապետության ընդհանուր օգտագործման պետական ավտոմոբիլային ճանապարհներով թույլատրելի առավելագույն զանգվածը գերազանցող ծանրաքաշ և (կամ) մեկ սռնու վրա ընկնող բեռնվածքը գերազանցող տրանսպորտային միջոցներով երթևեկելը` առաջացնում է տուգանքի նշանակում` սահմանված նվազագույն աշխատավարձի երկուհարյուրապատիկի չափով:

ՀՀ կառավարության 2006 թվականի հուլիսի 20-ի թիվ 1106-Ն որոշման Հավելված 2-ով (այսուհետ նաև՝ Հավելված) հաստատվել են տրանսպորտային միջոցների թույլատրելի առավելագույն զանգվածը և (կամ) մեկ սռնու վրա ընկնող բեռնվածքը, ինչպես նաև մեծ եզրաչափերի առավելագույն չափերը։ Նշված հավելվածի 2․2․2 կետի համաձայն՝ հինգ և ավելի սռնի ունեցող երկու մասով տրանսպորտային միջոցների թույլատրելի առավելագույն զանգվածը պետք է կազմի 40 տոննա, ընդ որում 40 ֆուտ ԻՍՕ կոնտեյներ տեղափոխող երեք սռնի ունեցող մեխանիկական տրանսպորտային միջոցը, որն ունի երկու կամ երեք սռնիով կիսակցորդով կարող է առավելագույնը կշռել 44 տոննա։

Նույն հավելվածի 2․2․2․2 կետի համաձայն՝ երեք սռնի ունեցող մեխանիկական տրանսպորտային միջոց՝ երկու և ավելի սռնի ունեցող կիսակցորդով (երբ տրանսպորտային միջոցը երթևեկում է ՀՀ ընդհանուր օգտագործման միջպետական նշանակության ավտոմոբիլային ճանապարհով) չպետք է գերազանցի 40 տոննա առավելագույն զանգվածը։

Նույն հավելվածի 3․2․1 կետի համաձայն՝ մեկ տանող սռնի ունեցող մեխանիկական տրանսպորտային միջոցի տանող սռնին (երբ տրանսպորտային միջոցը երթևեկում է ՀՀ ընդհանուր օգտագործման միջպետական նշանակության ավտոմոբիլային ճանապարհով) չպետք է գերազանցի 11,5 տոննա առավելագույն զանգվածը։

Գործում առկա ապացույցներից հաստատվում է, որ Վարչական իրավախախտման վերաբերյալ գործի քննությանն ընթացքում Տեսչական մարմնի կողմից իրականացվել են բոլոր անհրաժեշտ գործողությունները Վարորդի լսված լինելու իրավունքն ապահովելու համար։

Օրենսդրական պահանջների և չափորոշիչների հաշվառմամբ` վարչական վարույթի նյութերի հետազոտումից պարզվել է, որ վարչական վարույթի նյութերում առկա են Ռաստին Սաջադի (Rastin Sajjad) կողմից Վարչական իրավախախտումների վերաբերյալ Հայաստանի Հանրապետության օրենսգրքի 150.3-րդ հոդվածի 1-ին մասով նախատեսված իրավախախտումը թույլ տալու փաստը հիմնավոող բավարար ապացույցներ):

Վերոգրյալի հիման վրա և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 150.3-րդ հոդվածի 1-ին մասով, 24413-րդ հոդվածով, 281-րդ հոդվածով և 282-րդ հոդվածի 1-ին կետով՝

**ՈՐՈՇԵՑԻ**

Ռաստին Սաջադին (Rastin Sajjad) ենթարկել վարչական պատասխանատվության՝ նրա նկատմամբ նշանակել վարչական տույժ՝ տուգանք 200,000 (երկու հարյուր հազար) ՀՀ դրամ գումարի չափով:

**Ծանոթություն.**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

Տուգանքը սահմանվաճ ժամկետում չվճարելու դեպքում, սույն որոշման անբողոքարկելի դառնալու պահից, գումարը օրենքով սահմանված կարգով ենթակա է բռնագանձման հարկադիր եղանակով։

**Ծանուցում.**

Վարչական իրավախախտումների վերաբերյալ Հայաստանի Հանրապետության օրենսգրքի 150.3-րդ հոդվածի 5-րդ մասի համաձայն՝ սույն հոդվածով նախատեսված արարքները վարչական տույժի նշանակման օրվանից հետո` մեկ տարվա ընթացքում, կրկին կատարելը` առաջացնում է տուգանքի նշանակում` տվյալ արարքի համար սույն հոդվածով սահմանված տուգանքի կրկնապատիկի չափով:

|  |  |
| --- | --- |
|  | **ԳԱՐԵԳԻՆ ԽԱՉԱՏՐՅԱՆ** |